# Oriol Romeu i Vidal

Oriol Romeu i Vidal (Ulldecona, 24 de setembre de 1991) és un futbolista català que juga com a migcampista amb el Girona FC, cedit pel Futbol Club Barcelona i ha estat internacional amb la selecció catalana i amb la selecció espanyola sub-21.
Romeu va començar la seva carrera al FC Barcelona, jugant principalment al filial. El 2011 va marxar al Chelsea FC per 5 milions d'euros, passant temps cedit al València CF i al VfB Stuttgart abans de traslladar-se al Southampton FC quatre anys després. Va jugar 256 partits al Southampton abans de tornar a la lliga espanyola amb el Girona el 2022.
Romeu va representar Espanya fins a la sub-21, i va formar part de l'equip sub-17 que va guanyar el Campionat d'Europa sub-17 de 2008. També va jugar als Jocs Olímpics de 2012.

## Carrera de club

El jove jugador faldut va arribar al FC Barcelona en la categoria infantil l'any 2004 procedent del RCD Espanyol. Al planter blaugrana va anar progressant fins a debutar amb el primer equip.
Internacional amb les categories inferiors de la selecció catalana i espanyola. És en aquesta última amb qui es proclama campió d'Europa sub-17 a l'europeu celebrat a Turquia el 2008 i campió sub-18 de la XXXV Copa de l'Atlàntic disputada a Gran Canària el mateix any. El 2009 juga l'europeu d'Ucraïna amb la selecció espanyola sub-19, quedant eliminats a la primera fase, i la Copa Mundial de Futbol d'Egipte amb la sub-20, sent el jugador més jove de la convocatòria.
Amb Luis Enrique va ser una peça clau, sobretot durant la seva primera temporada, tot i que encara es trobava en edat juvenil. El primer equip també comptà amb ell, assignant-li un dorsal en la Lliga de Campions i fent-lo debutar al partit amistós contra el Kazma Sporting Club a Kuwait. El 14 d'agost del 2010 va fer el seu debut oficial amb el primer equip blaugrana, va ser en el partit d'anada de la Supercopa a l'Estadi Ramón Sánchez Pizjuán. Jugà els noranta minuts com a migcentre defensiu. El 15 de maig del 2011 va debutar a la Primera divisió contra el Deportivo de la Corunya, va entrar al camp en el lloc de Jonathan dos Santos.
Tot i tenir contracte amb el Barça fins al 2012 i una clàusula de rescissió de 30 milions d'euros, el 4 d'agost del 2011 es va fer oficial el seu traspàs al Chelsea FC. El Barça es reserva una opció de compra de 10M€ en finalitzar la primera temporada i una opció de 15M€ en finalitzar la segona temporada.

### Chelsea

El 22 de juliol de 2011, algunes informacions lligaven Romeu amb un traspàs al Chelsea FC. L'endemà, va estar d'acord en termes del seu traspàs, tot esperant termes mèdics o personals mentre era fora en la competició internacional de la Copa del Món de futbol sub-20 de 2011. El 4 d'agost, l'equip anglès va anunciar la finalització de la transferència, amb la signatura d'un contracte de quatre anys en un acord valorat en 5 milions d'€, que també va incloure a 20m € d'una clàusula de recompra després de la primera temporada, i una de 25m € després de la segona. Se li va donar el número 6 de samarreta per la temporada 2011–12.

### València

Després que hagués tingut una greu lesió de genoll que li va impedir jugar durant sis mesos la temporada 2012-2013, el juliol de 2013 el Chelsea va cedir el jugador al València CF per un any, sense opció a compra. Romeu arriba al València entrenat per Miroslav Đukić per jugar en la posició de l'excapità de l'equip, David Albelda.

### Stuttgart

El 17 de juliol de 2014, Romeu va signar un nou contracte amb el Chelsea que el mantindria al club fins al 2017. No obstant això, el 4 d'agost va ser cedit al VfB Stuttgart d'Alemanya. Va debutar vint dies després a l'empat a un amb el Borussia Mönchengladbach.

### Southampton

El 13 d'agost de 2015, Romeu va fitxar pel Southampton per 5 milions de lliures en un contracte de tres anys. Va debutar dos dies després, com a substitut de Dušan Tadić al descans de la derrota per 3-0 a casa davant l'Everton FC, guanyant-se una amonestació als tres minuts per una falta sobre James McCarthy. Va marcar el seu primer gol amb els Saints -i el primer en una lliga professional- el 5 de desembre, empatant a un contra l'Aston Villa al St Mary's Stadium.
Després de perdre's només un partit de lliga en tota la temporada per als Saints de Claude Puel, Romeu va signar un nou contracte de quatre anys i mig el 24 de gener de 2017. Puel va comparar a Romeu amb el jugador del Chelsea N'Golo Kanté. Va ser triat Jugador de la Temporada del club, al final d'una campanya en què van aconseguir la final de l'EFL Cup.
Al novembre de 2020, Romeu va signar un nou contracte que el mantindria al Southampton fins a l'estiu de 2023. El 23 de febrer del 2021, va realitzar "una de les millors entrades de tots els temps" després de recuperar una gran quantitat de terreny per evitar que el davanter del Leeds United FC Raphinha marqués, però el partit va acabar amb una derrota per 3-0. En el mateix partit, es va lesionar el turmell i va haver de ser operat, per la qual cosa s'esperava que es perdés la resta de la temporada. No obstant això, va poder aparèixer a l'última jornada de la temporada 2020-21, substituint a Kyle Walker-Peters a la derrota per 3-0 del Southampton davant el West Ham United.

### Girona

L'1 de setembre de 2022 es va anunciar el seu fitxatge pel Girona Futbol Club en el seu retorn a primera.

### Retorn al FC Barcelona

El 19 de juliol del 2023, després d'un any al Girona FC, on va ser el jugador amb més minuts, va tornar dotze anys després al FC Barcelona amb un contracte fins al 2026. En la seva primera temporada va jugar relativament poc, i es va plantejar la sortida del club a final de temporada, però per a la següent el nou entrenador, Hans Flick, li va dir que comptaria amb ell.

## Carrera internacional

Va formar part de la selecció espanyola sub-19 que va disputar el Campionat d'Europa de la UEFA Sub-19 de 2010 en què la selecció espanyola hi va quedar subcampiona. El juliol del 2012 va ser convocat per la selecció espanyola de futbol per representar Espanya als Jocs Olímpics de Londres 2012, una competició en què el combinat espanyol va caure eliminat en la primera lligueta.
El març de 2019, Romeu va ser convocat per Catalunya per a un amistós contra Veneçuela i va debutar com a suplent a la segona part de la victòria per 2-1 a Girona. El maig de 2022 Gerard López el va convocar per disputar el partit Catalunya – Jamaica a Montilivi.

## Palmarès
### FC Barcelona

* Lliga espanyola: 2010-11
* Supercopa d'Espanya: 2010-11

### Chelsea FC

* Lliga de Campions: 2011-12
* FA Cup: 2011-12

### Selecció espanyola

* Campionat d'Europa sub-17 (2008)
* Campionat de la Copa de l'Atlàntic (2008)

### Individual

* Guanyador del Premi Ebre Líders 2009 en la categoria d'esports
* Millor jugador de la temporada del Southampton FC: 2016-17

## Referències

* ↑ «Premier League clubs submit squad lists» (PDF). Premier League, 01-02-2013, p. 7 [Consulta: 12 juliol 2014]. Arxivat 4 de març 2016 a Wayback Machine. «Còpia arxivada». Arxivat de l'original el 2016-03-04. [Consulta: 29 juliol 2017].
* ↑ «Oriol Romeu, campió d'Europa». Web del Futbol Club Barcelona. [Consulta: 4 agost 2011].
* ↑ «Thiago i Oriol Romeu a per l'europeu sub-19». joinfutbol.com. Arxivat de l'original el 2009-08-02. [Consulta: 4 agost 2011].
* ↑ «Oriol Romeu, el més jove». Ebredigital.cat. [Consulta: 4 agost 2011].
* ↑ «Convocatòria selecció sub-20». Web del Marca. [Consulta: 4 agost 2011].
* ↑ «Oriol Romeu pone rumbo al Southampton» (en castellà). Marca. [Consulta: 12 agost 2015].
* ↑ «Oriol Romeu, debuta en partit oficial». Web del Futbol Club Barcelona. [Consulta: 4 agost 2011].
* ↑ «Oriol Romeu, debuta a Primera». Soccernet. Arxivat de l'original el 2012-10-24. [Consulta: 4 agost 2011].
* ↑ «Oriol Romeu, contracte fins al 2012». Web del Futbol Club Barcelona. Arxivat de l'original el 2010-09-24. [Consulta: 4 agost 2011].
* ↑ «Oriol Romeu, traspassat al Chelsea». Web del Futbol Club Barcelona. Arxivat de l'original el 2013-04-24. [Consulta: 4 agost 2011].
* ↑ «El Chelsea contracta a Romeu per cinc milions». Marca. [Consulta: 4 agost 2011].
* ↑ Chelsea close in on Barcelona midfielder Oriol Romeu; The Daily Telegraph, 22 de juliol de 2011
* ↑ «Oriol deal completed». Chelsea official website, 04-08-2011. [Consulta: 4 agost 2011].
* ↑ Chelsea sign midfielder Oriol Romeu from Barcelona; BBC Sport, 4 d'agost del 2011
* ↑ «Squad numbers announced». Chelsea official website, 12-08-2011. [Consulta: 12 agost 2011].
* ↑ «Oriol Romeu llega como cedido al Valencia» (en castellà). Marca, 11-07-2013. [Consulta: 11 juliol 2013].
* ↑ «Romeu signs three-year Chelsea deal» (en anglès). BBC Sport.
* ↑ «Romeu loaned to Stuttgart» (en anglès). Lloc web oficial de Chelsea FC. [Consulta: 30 desembre 2021].
* ↑ «Borussia Mönchengladbach 1–1 Stuttgart» (en anglès). Soccerway. Arxivat de l'original el 28 oct 2021.
* ↑ «Saints land midfielder Romeu», 12-08-2015. Arxivat de l'original el 12 agost 2015. [Consulta: 12 agost 2015].
* ↑ «Southampton sign Chelsea midfielder for £5m», 12-08-2015. [Consulta: 13 agost 2015].
* ↑ «Southampton 0–3 Everton». BBC Sport, 15-08-2015.
* ↑ «Southampton 1–1 Aston Villa». BBC Sport, 05-12-2015.
* ↑ «Oriol Romeu: Southampton midfielder signs new four-and-a-half-year deal». BBC Sport, 24-01-2017.
* ↑ «Puel compares Romeu to Kante». Sky Sports, 24-04-2017. [Consulta: 28 gener 2021].
* ↑ «Double award for Romeu at Player Awards». Southampton FC, 04-05-2017. [Consulta: 6 juny 2017].
* ↑ McNulty, Phil «Manchester United 3–2 Southampton». BBC Sport, 26-02-2017.
* ↑ «Romeu 'so happy' to sign new two-and-a-half year deal at Saints» (en anglès), 19-11-2020. [Consulta: 27 setembre 2023].
* ↑ 161385360554578. «Romeu makes 'greatest tackle of all time' vs Leeds but Saints continue poor run» (en anglès britànic), 23-02-2021. [Consulta: 27 setembre 2023].
* ↑ «Oriol Romeu: Injured Southampton midfielder to miss rest of season». BBC Sport, 26-02-2021. [Consulta: 10 març 2021].
* ↑ «West Ham beat Southampton to reach Europa League» (en anglès). BBC Sport.
* ↑ «Romeu seven-year Saints spell ends», 01-09-2022. [Consulta: 1r setembre 2022].
* ↑ «Oriol Romeu, tercer fitxatge del FC Barcelona». [Consulta: 21 juliol 2023].
* ↑ «Els motius de la mala temporada d'Oriol Romeu: "He pensat que no serveixo"». 324.cat. [Consulta: 19 juliol 2024].
* ↑ «Segona oportunitat per a Oriol Romeu». 324.cat. [Consulta: 19 juliol 2024].
* ↑ Mundo Deportivo. «La selección, con siete culés, viaja a Francia», 17-07-2010. [Consulta: 19 gener 2021].
* ↑ «España, subcampeona d'Europa tras caer ante Francia». La Verdad, 30-07-2010 [Consulta: 19 gener 2021].
* ↑ EFE. «Jordi Alba entra en la lista oficial de la selección olímpica española» (en castellà). Google News, 13-07-2012. Arxivat de l'original el 2012-12-05. [Consulta: 5 agost 2012].
* ↑ «Lista oficial de la selección de fútbol para Londres 2012: Jordi Alba, Mata y Javi Martínez, convocados» (en castellà). juegoslondres2012.com, 03-07-2012. [Consulta: 19 maig 2013].
* ↑ «Llista de convocats per la preparació pels Jocs Olímpics de 2012» (en castellà). Federació Espanyola de Futbol, 01-07-2012. Arxivat de l'original el 2013-06-19. [Consulta: 19 maig 2013].
* ↑ «Oriol Romeu i Aleix Garcia s'estrenen amb la selecció catalana amb un triomf davant Veneçuela», 26-03-2019. [Consulta: 30 desembre 2021].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].
* ↑ «Oriol Romeu - Titles & achievements» (en anglès). [Consulta: 8 setembre 2023].
* ↑ «Oriol Romeu». Ebreliders.com. [Consulta: 4 agost 2011].
* ↑ «Double award for Romeu at Player Awards» (en anglès britànic). Arxivat de l'original el 1 maig 2018. [Consulta: 27 setembre 2023].

## Enllaços externs

* Fitxa a ESPN
* Fitxa al web del Chelsea FC
Oriol Romeu amb el Barça - Plantilles de navegació :
FC Barcelona 2010-111 V. Valdés · 2 Dani Alves · 3 Piqué · 5 Puyol · 6 Xavi · 7 Villa · 8 Iniesta · 9 Bojan · 10 Messi · 11 Jeffrén · 13 Pinto · 14 Mascherano · 15 Keita · 16 Busquets · 17 Pedro · 18 Milito · 19 Maxwell · 20 Afellay · 21 Adriano · 22 Abidal · 26 Fontàs · 27 Nolito · 28 Sergi Roberto · 30 Thiago · 32 Bartra · 34 Dos Santos · 37 Oriol Romeu · 40 Montoya · Entrenador Pep Guardiola
FC Barcelona 2023-24
1 Ter Stegen •
2 Cancelo •
3 Balde •
4 Araújo •
5 I.Martínez •
6 Gavi •
7 Ferran Torres •
8 Pedri •
9 Lewandowski •
11 Raphinha •
13 Iñaki Peña •
14 João Félix •
15 Christensen •
16 Fermín •
17 Alonso •
18 Romeu •
19 Roque •
20  S. Roberto •
21 F. de Jong •
22 Gündoğan •
23 Koundé •
27 Lamine Yamal •
Entrenador: Xavi Hernández :